सड़क पर लगीं अवैद्य बैनर, होर्डिंग हटाते नगर निगम के कर्मी।
धनबाद | शहर में अवैध रूप से लगाई गईं होर्डिंग और बैनर हटाने के लिए बुधवार को नगर निगम ने अभियान शुरू किया। शुरुआत एलसी रोड में माडा बिल्डिंग से रणधीर वर्मा चौक तक से हुई। अवैध होर्डिंग हटवाने के लिए नगर आयुक्त राजीव रंजन भी सड़क पर उतरे। उन्होंने अपनी मौजूदगी में एलसी रोड में कई जगहों से होर्डिंग और बैनर हटवाए। उन्होंने बताया कि अवैध होर्डिंग के खिलाफ अभियान आगे भी जारी रहेगा। अलग-अलग टीमों को इस काम में लगाया गया है। पहले दिन 40 से अधिक बैनर और होर्डिंगों को हटाया गया है। एलसी रोड के साथ बैंकमोड़ क्षेत्र में भी यह अभियान चलाया गया। होली बाद यह अभियान जोर-शोर से चलाया जाएगा।